Diari Oficial de la Generalitat Valenciana


Sumari del DOGV 7734, del 04-03-2016 (2016/1508)

Extracte de la Resolució de 23 de febrer de 2016, de la Conselleria de Sanitat Universal i Salut Pública, per la qual es convoquen set beques en la Direcció General de Farmàcia i Productes Sanitaris per al foment de la formació complementària en diverses matèries.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1508


Data del document
:   23-02-2016

Organisme emissor
:   Conselleria de Sanitat Universal i Salut Pública

Tipus de document
:   Extracte

Descriptors 

:   * Conselleria de Sanitat Universal i Salut Pública
    * ajuda pública

Extracte de la Resolució de 23 de febrer de 2016, de la Conselleria de Sanitat Universal i Salut Pública, per la qual es convoquen set beques en la Direcció General de Farmàcia i Productes Sanitaris per al foment de la formació complementària en diverses matèries. [2016/1508]  
BDNS (Identif.): 301600  
  
De conformitat amb el que preveuen els articles 17.3.b i 20.8.a de la Llei 38/2006, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Les persones físiques en les quals no concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions, que hauran d'observar el que es preceptua en aquests articles.  
Els sol·licitants han de reunir els requisits que es preveuen en les bases reguladores de l'annex I de l'Ordre 3/2014, de 22 de maig, de la Conselleria de Sanitat.  
  
Segon. Objecte  
La concessió de set beques per al foment de la formació complementària en diverses matèries, en la Direcció General de Farmàcia i Productes Sanitaris de la Conselleria de Sanitat Universal i Salut Pública.  
Les beques tenen per objecte el foment de la formació complementària en la Direcció General de Farmàcia i Productes Sanitaris de la Conselleria de Sanitat Universal i Salut Pública, en les matèries següents:  
Una beca en el Programa del Gestor de Farmacovigilància: maneig i anàlisi Meddra.  
Una beca en el Programa del Gestor d'Establiments Sanitaris d'Atenció Farmacèutica: sistema de planificació farmacèutic.  
Dues beques en el Programa de Comissions Multidisciplinàries de Consens Terapèutic.  
Una beca en el Programa Avançat de Coneixement del Programa d'Estudis Clínics de Medicaments i Productes Sanitaris a la Comunitat Valenciana (PECME).  
Una beca en el Programa d'Assistència Farmacèutica en Atenció Ambulatòria i Hospitalària.  
Una beca en el Programa de Modernització de Gestió Farmacèutica Sociosanitària.  
L'esmentada formació s'efectuarà a través de pràctiques professionals realitzades en distintes unitats adscrites a la Direcció General de Farmàcia i Productes Sanitaris de la Conselleria de Sanitat Universal i Salut Pública.  
  
Tercer. Bases reguladores  
Annex I de l'Ordre 3/2014, de 22 de maig, de la Conselleria de Sanitat (DOCV 7286, 02.06.2014).  
  
Quart. Quantia  
Cada una de les beques convocades estan dotades amb 1.000 euros bruts mensuals, subjectes a les retencions que corresponguen legalment.  
  
Cinqué. Termini de presentació de sol·licituds  
El termini de presentació de sol·licituds telemàtiques serà de 15 dies hàbils comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.  
  
Sisé. Altres dades  
Els interessats presentaran exclusivament per via electrònica la sol·licitud i currículum de forma completa en la seu electrònica de la Generalitat, guia Prop, tràmits i servicis https://www.gva.es. Per a poder realitzar la presentació electrònicament, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica http://www.accv.es o del DNI electrònic.  
Cada sol·licitant només podrà optar a una de les beques convocades en la matèria corresponent. La presentació de dos o més sol·licituds comportarà l'exclusió de la convocatòria.  
  
València, 23 de febrer de 2016.- La consellera de Sanitat Universal i Salut Pública: Carmen Montón Giménez.